# **DECIZIA ETAPEI DE ÎNCADRARE**

## Nr. 00 din 00.00.2021

Ca urmare a solicitării de emitere a acordului de mediu adresate de **Comuna Plopiș,** cu sediul în loc. Plopiș nr. 134, comuna Plopiș, județul Sălaj înregistrată la APM Sălaj cu nr. 7864/24.11.2021, în baza:

* **Legii nr. 292/2018** privind evaluarea impactului anumitor proiecte publice si private asupra mediului, si a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 27.10.2021, că proiectul: ***Modernizare drum comunal Plopiș – Halmășd de la km 3+000 până la 3+625, județul Sălaj,*** propus a fi amplasat în extravilanul loc. Plopiș, com. Plopiș, jud. Sălaj,

***nu se supune evaluării impactului asupra mediului si nu se supune evaluării adecvate.***

Justificarea prezentei decizii:

 **I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a).** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în anexa nr. 2, la pct. 13 lit. a);

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în ziarul Graiul Sălajului, afişare si înregistrare anunţ la sediul Primăriei Comunei Plopiș, precum si la sediul si pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării si caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b) Caracteristicile proiectului:**

***b1) dimensiunea si concepţia întregului proiect:***

Tronsonul de drum comunal propus spre modernizare in cadrul

prezentului proiect are o lungime de 625.00m.

**Traseul in plan**

 Traseul proiectat se suprapune in linii mari peste cel existent, evitând exproprierile si este format din succesiuni de aliniamente și curbe, conform prevederilor STAS 863-85 Lucrări de drumuri. Elemente geometrice ale traseelor. Prescripţii de proiectare.

Elementele geometrice ale traseului proiectat urmaresc traseul existent corectându-l conform STAS 863 prin:

* corecții ușoare de traseu pentru a corecta aliniamentele si pentru imbunatatirea curbelor de racordare in plan existente, calibrând platforma drumului și șanțurile necesare între limitele de proprietate, fără însă a afecta proprietăţile adiacente drumului;
* introducerea curbelor progresive acolo unde este necesar (Fiind vorba de un drum existent nu se vor proiecta lucrări de supralărgire/supraînălţare în curbe decât daca spaţiul permite acest lucru);

Proiectarea traseului tine cont de platforma actuala, corectiile ce se vor aduce fiind locale.

**Profilul longitudinal**

Linia rosie proiectata a fost stabilita tinand cont de urmatoarele aspecte:

* asigurarea unui confort corespunzator în circulație;
* executarea unui volum minim de lucrări (săpături, mișcări de terasamente,etc);
* asigurarea scurgerii apelor;
* asigurarea acceselor la proprietăți;
* respectarea pasului de proiectare și a razelor minime de racordare impuse de standardele în vigoare (STAS 863/85 si STAS 10144/3-91).

La proiectarea în profil longitudinal s-a urmărit corectarea profilului existent al drumului.

**Profilul transversal**

Elemente geometrice în profil transversal:

* Clasa tehnică a drumului: V;
* Viteza de proiectare: 30-40km/h;
* Lungimea totală a traseului amenajat: 625,00m
* Lățimea părții carosabile: 4,50m;
* Lățimea acostamentelor: 2x0,50m;
* Lățimea platformei: 5,50m;

Pantă transversală în aliniament:

* parte carosabilă: 2,5% (in acoperis);
* acostamente: 4,0%;

S-au proiectat profiluri transversale tip conform planselor desenate.

**Structura rutiera**

**Structură rutieră nouă – pe sectorul km 3+000.00 – 3+025.00 in vederea racordarii la asflatul existent**

* 6 cm strat de uzură din beton asfaltic BA16 rul 50/70, conform SR EN 13108-1:2006; SREN 13 108-1:2006/AC:2008 (BA16 conform AND 605/2016);
* 18 cm strat de bază din piatră spartă amestec optimal, conform STAS 6400-84 si SR EN 13242:2013;
* 35 cm strat de fundație din balast;

**Structură rutieră nouă în casete – pe sectorul km 3+025.00 – 3+625.00**

* 6 cm strat de uzură din beton asfaltic BA16 rul 50/70, conform SR EN 13108-1:2006; SREN 13 108-1:2006/AC:2008 (BA16 conform AND 605/2016);
* 18 cm strat de bază din piatră spartă amestec optimal, conform STAS 6400-84 si SR EN 13242:2013;
* 10 cm balast conform STAS 6400-84 si SR EN 13242:2013;
* 35 cm strat de fundație din balast în casete;

**Structură rutieră ranforsată – pe sectorul km 3+025.00 – 3+625.00**

* 6 cm strat de uzură din beton asfaltic BA16 rul 50/70, conform SR EN 13108-1:2006; SREN 13 108-1:2006/AC:2008 (BA16 conform AND 605/2016);
* 18 cm strat de bază din piatră spartă amestec optimal, conform STAS 6400-84 si SR EN 13242:2013;
* scarificare și reprofilare pietruire existenta cu adaos 10 cm de balast pentru asigurarea unui strat de fundatie de minim 35cm, conform STAS 6400-84 si SR EN 13242:2013;
* pietruirea existentă;

Structura rutieră a acostamentelor va fi după cum urmează:

* 59 cm balast pe sectorul cuprins intre km 3+000.00-3+025.00;
* 69 cm balast pe sectorul cuprins intre km 3+025.00-3+625.00;

Scurgerea apelor pluviale a fost asigurata prin amenajarea pantelor longitudinale si transversale ale partii carosabile (2.5%) si acostamentelor (4.0%), colectate prin dispozitivele de scurgere (santuri de pamant cu baza de 30cm) conform planului de situatie si profilurilor transversale tip.

Podetul nou a fost dimensionat cu o deschidere care sa asigure debuseul necesar pentru scurgerea normala a apei.

 S-a proiectat un podet nou de traversare (1 bucată) din tub corugat cu diametrul de 600mm și lungimea de 10.00m.

**b2) cumularea cu alte proiecte existente şi/sau aprobate: *-*** lucrarile necesare realizarii proiectului nu se suprapun cu alta proiecte existente sau planficate în zona ;

**b3) utilizarea resurselor naturale, în special a solului, a terenurilor, a apei şi a biodiversităţii**: - în perioada de execuţie se vor folosi cantităţi de apă, nisip ;

**b4)** ***cantitatea şi tipurile de deşeuri generate/gestionate:*** Gestionarea deșeurilor, atât pe timpul execuției cât și în perioada de funcționare se va realiza conform OUG 92/2021, privind regimul deşeurilor.

În perioada de execuţie a proiectului și după realizarea proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați.

**b5)** **poluarea şi alte efecte negative:** - nu exista posibilitatea aparitiei unor emisii semnificative in niciun din factorii de mediu daca vor fi respectate urmatoarele masuri:

 **● pentru facoturl de mediu apa:**

- evitarea pierderilor de produse petroliere (motorină, ulei) de la mașini/utilaje care prin precipitații sau spălări pot să ajungă în pânza de apă freatică;

 **● pentru facorul de mediu aer:**

- utilizarea de echipamente de lucru nepoluante, performante, moderne, în stare tehnică bună;

- organizarea operațiilor de transport materiale astfel încât să se evite supraaglomerarea cu mijloace de transport și implicit poluarea cu gaze de eșapament;

- se va respecta prevederile legislației în vigoare ;

 **● pentru zgomot si vibratii:**

Pentru a se diminua zgomotul generat de sursele mentionate anterior si pentru a fi respectate nivelele de zgomot, conform legislatiei in vigoare, sunt recomandate masuri de protectie impotriva zgomotului, si anume:

* + în vederea atenuării zgomotelor şi vibraţiilor provenite de la utilajele de construcţii şi transport, se va asigura dotarea acestora cu echipamente de reducere a zgomotului (amortizoare de zgomot performante, profil al benzii de rulare cu nivel redus de zgomot), deci folosirea de utilaje și mijloace de transport silentioase;
	+ pentru a nu se depasi limitele de toleranta admise, în perioada de executie, utilajele si mijloacele de transport folosite vor fi supuse procesului de atestare tehnica;
	+ întreținerea și funcționarea la parametrii normali a mijloacelor de transport, utilajelor de constructie, precum si verificarea periodica a starii de functionare a acestora, astfel incat sa fie atenuat impactul sonor;
	+ întretinerea și functionarea la parametrii normali ai instalatiilor de prepararea betoanelor și mixturilor asfaltice, precum și verificarea periodica a stării de funcționare a acestora contribuie la reducerea nivelului de zgomot în zona de influenta a acestora;
	+ pentru reducerea disconfortului sonor datorat functionarii utilajelor, în perioada de executie a lucrarilor, se recomandă ca programul de lucru să nu se desfasoare în timpul noptii, ci doar în perioada de zi intre orele 0600 – 2200;
	+ de asemenea, pentru protectia anti-zgomot, se impune amplasarea unor constructii ale santierului, depozitelor de materii prime, astfel incat acestea sa reprezinte ecrane intre santier si zonele locuite;
	+ pentru reducerea nivelului de zgomot este necesara reducerea la minimum a traficului utilajelor de constructie in apropierea zonelor locuite și folosirea unor rute ocolitoare;
	+ în cazul în care în zonele locuite se înregistrează niveluri de zgomot ridicate vor fi folosite panouri fonoabsorbante.

 **● pentru sol și subsol:**

- stocarea materialelor pe suprafețe betonate ;

- depozitarea în spații acoperite a materialelor ce sunt degradate de intemperii;

- gestionarea deșeurilor în conformitate cu natura lor (vor fi colectate, stocate temporar pe tipuri, în recipiente speciale, în vederea valorificării prin societăți autorizate specializate), fără a fi depozitate temporar pe teren;

 **● pentru protecția ecosistemelor terestre și acvatice:**

- în vecinătatea obiectivului prezentat nu se întâlnesc specii din floră, faună acvatică sau terestră, ocrotite și nu sunt prevăzute programe sau măsuri speciale pentru protecţia ecosistemelor, a biodiversităţii şi pentru ocrotirea naturii;

- în zonă nu există monumente ale naturii sau arii protejate;

 **● pentru protecția aşezărilor umane şi a altor obiective de interes public:**

- prin natura şi structura fluxurilor tehnologice de execuție cadrul perimetrului ocupat de investiție, nu se întrevăd efecte negative asupra stării de sănătate a populaţiei. De asemenea, în timpul procedeelor tehnologice nu sunt manipulate substanţe toxice sau periculoase, iar maşinile - utilajele care vor participa la realizarea investitiei nu prezintă vreun risc semnificativ de producere de accidente majore sau avarii în exploatare;

- în zonă nu există obiective de interes public, monumente istorice și de arhitectură, zone de interes tradițional, diverse așezăminte, etc., care să fie afectate prin lucrările propuse, sau care și necesite protecţie;

Se apreciază că impactul asupra populației, sănătății umane, faunei și florei, terenurilor, solului, folosințelor, bunurilor materiale, calității și regimului cantitativ al apei, asupra calității aerului, climei, zgomotelor și vibrațiilor, peisajului și mediului vizual, patrimoniului istoric și cultural și asupra interacțiunilor dintre aceste elemente, va fi redus/nul în perioada de execuție.

Se vor respecta în totalitate lucrările necesare organizării de șantier.

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: -*** nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Implementarea proiectului nu va avea impact negativ asupra conditiilor de viata ale locuitorilor ( schimbari asupra calitatii mediului, zgomot, scaderea calitații hranei, etc .) ;

Disconfortul populației pe perioada de execuție a lucrărilor este temporar și va fi redus prin masurile de diminuare menționate.

În cazul în care se optează pentru Organizare de Șantier, aceasta se va face în apropierea podului, sau pe un alt loc din apropiere pus la dispoziţie de beneficiarul lucrării. Lucrările necesare constau în amenajări minime, care să asigure spaţiul necesar pentru depozitarea materialelor şi al sculelor pentru o durată foarte scurtă (baracă vestiar, magazie și un WC ecologic).

Pe şantier se vor asigura condiţii pentru necesităţile igienice (toalete ecologice tip), de servire a mesei şi adăpost ale personalului de execuţie (container tip cu rol de vestiar și birou și magazie pentru unelte și scule).

Măsurile privind asigurarea condiţiilor pentru necesităţile igienice, de servire a mesei şi adăpost ale personalului de execuţie vor fi luate de executant o dată cu începerea organizării de şantier. Păstrarea curăţeniei şi asigurarea circulaţiei pe perioada execuţiei lucrărilor se asigură de către executantul lucrărilor.

Organizarea de șantier va fi dotată și cu europubele pentru depozitarea deșeurilor rezultate în urma lucrărilor de execuție.

Sunt stabilite mai departe o serie de recomandări organizatorice, metodologice şi de eficacitate şi recomandări cu privire la activitatea de monitorizare în timpul construcţiei :

Constructorul trebuie să execute toate lucrările şi să ia toate măsurile referitoare la protejarea mediului şi micșorarea impactului asupra acestuia, atât în perioada de construcţie cât şi în cea de funcţionare, în conformitate cu legislatia şi normele locale respective în vigoare. El trebuie să obțină toate informațiile actualizate necesare despre Protecția Mediului în România şi să obțină toate autorizațiile necesare şi să execute studii complementare ori de câte ori este necesar. El trebuie să obțină aprobări de mediu pentru toate lucrările temporare.

În timpul lucrărilor, inclusiv în perioada de întreținere şi de desfășurare a activităților de organizare a şantierului, constructorul şi subcontractanții, în conformitate cu normele şi reglementarile în vigoare, trebuie să pună în aplicare următoarele măsuri de micșorare a impactului asupra mediului :

• Reducerea zgomotului produs de echipamente şi utilaje atunci cand funcționează în zone populate şi în apropiere de clădiri locuite;

• Amplasarea optimă a concasoarelor, stațiilor de betoane, a celor de dozare şi a altor utilaje similare, pentru a micsora impactul lor negativ asupra mediului social, uman şi natural;

• Intrarea în vigoare a unui plan adecvat de organizare a traficului pentru a micșora inconvenientele cauzate de de traficul de şantier şi pentru a proteja siguranța oamenilor şi activitatea Constructorului;

• Protejarea râurilor, lacurilor, terenurilor cu culturi şi a oricăror zone ce înconjoară Şantierul împotriva poluarii care poate fi provocata atat de lucrările permanente ale drumului cât şi de alte activitati legate de organizarea şantierului Constructorului;

• Controlul metodei de depozitare a materialelor cu respectarea strictă a standardelor, specificațiilor, cu privire la cele mai sensibile articole, cum ar fi combustibilul, lubrifiantii, cimentul, etc.;

• Protejarea şi refacerea cu acuratete, la sfarsitul lucrărilor, a gropilor de imprumut,a carierelor, a drumurilor de serviciu şi de deviere şi a lucrărilor temporare sau pregatitoare;

• Asigurarea şi instalarea echipamentelor specifice şi monitorizarea relevanta a zgomotului, gazelor, prafului, lichidelor, şi a altor efecte ale poluarii derivate din activitatile de şantier;

• Reducerea emisiilor poluanţilor pana cand ajung la nivele admisibile, conform legislatiei şi normelor în vigoare în România;

• Materialele biodegradabile trebuie sa fie ingropate cu grija în locuri aprobate de Inginer şi Agentia locală de mediu pentru a preveni poluarea apelor subterane;

• Orice altă acțiune, care poate fi necesară, în conformitate cu instrucțiunile Inginerului şi conform legislației în vigoare în Romania;

Constructorul este responsabil de protejarea proprietăților, cablurilor (dacă există), culturilor, arborilor, monumentelor istorice, indicatoarelor rutiere, gardurilor de imprejmuire precum şi protejarea tuturor proprietăților mobile şi imobile deținute de particulari sau de asociații de proprietari, împotriva prafului, fumului sau a efectelor daunatoare provocate de substanţe chimice, materiale bituminoase (dacă vor fi folosite) sau alte substanţe.

Pe durata execuţiei lucrărilor Constructorul va lua toate măsurile pentru reducerea la limite acceptabile a zgomotului şi emisiilor de praf.

Nivelul de zgomot în timpul zilei, pentru utilajele Constructorului în zonele populate nu trebuie sa depaseasca valoarea de 70dBeq, masurat în punctual celui mai apropriat perete al cladirii celei mai apropriate de Şantier.

Costructorul va lua, pe cheltuiala proprie, toate Măsurile necesare rezonabile pentru reducerea emisiilor şi răspândirii de praf, gaze, zgomot.

**c). Amplasarea proiectelor:**

**c1)** ***utilizarea actuală si aprobată a terenurilor:*** conform certificatului de urbanism nr. 15 din 11.10.2021 emis de Primăria Comunei Plopiș, terenul este situat în intravilanul localității Plopiș;

**c2) *bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia:*** - nu este cazul. Resursele naturale, inclusiv solul, terenurile, apa și biodiversitatea din zonă si din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: nu este cazul;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: lucrările se vor deșfășura și în interiorul ariei naturale protejate de interes comunitar **„Muntele Șeș”, ROSCI 0322;**
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: lucrările se vor deșfășura și în interiorul ariei naturale protejate de interes comunitar **„Muntele Șeș”, ROSCI 0322;;**
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje si situri importante din punct de vedere istoric, cultural sau arheologic: nu este cazul;

**d). Tipurile si caracteristicile impactului potenţial:**

d1) importanţa si extinderea spaţială a impactului - de exemplu, zona geografică si dimensiunea populaţiei care poate fi afectată: - punctual pe perioada de execuţie. *Conform criteriilor stabilite la punctul b). si c).* *semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.*

 d2) natura impactului: - *redusă, pe perioada de execuţie si funcţionare.*

 d3) natura transfrontalieră a impactului: - nu este cazul; *amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.*

d4) intensitatea si complexitatea impactului: - va fi mică pe perioada de execuţie si funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru si respectării măsurilor de reducere a impactului asupra factorilor de mediu propuse prin proiect. *Având în vedere natura materialelor utilizate în realizarea proiectului, probabilitatea apariţiei unor evenimente care să genereze un impact negativ asupra factorilor de mediu este foarte redusă*.

 d6) debutul, durata, frecvenţa si reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata si frecvența impactului asupra factorilor de mediu va fi temporar si pe termen scurt. Pe măsura realizării lucrărilor si închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente si/sau aprobate: *nu este cazul;*

 d8) posibilitatea de reducere efectivă a impactului: *nu este cazul, respectarea legislației în vigoare si respectarea condițiilor din prezenta Decizie etapă de încadrare.*

 **II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

a) proiectul intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, având în vedere faptul că tronsonul de drum, în lungime **625 m**, de drum comunal existent, se află în interiorul ariei naturale protejate de interes comunitar ***„Muntele Șeș”, ROSCI 0322***;

b) din analiza listei de control pentru etapa de încadrare nu rezultă un impact semnificativ asupra sitului al proiectului propus.

c) S-a obtinut aviz nr. 2 ST SJ din 22.02.2022, eliberat de Agentia Naționala pentru Arii Naturale protejate serviciul teritorial Sălaj, înregistrat la APM Sălaj cu nr. 1503/24.02.2022, aviz ce face parte integranta din prezenta decizie, cu următoarele condiții:

1. beneficiarul va respecta toate măsurile asumate prin memoriul de prezentare;
2. se va evita utilizarea unui sol adus din alte zone decât cele în care au fost realizate lucrările de construcție, pentru a nu favoriza instalarea unor specii de plante cu impact negativ (specii alohtone invazive);
3. reducerea emisiilor poluante şi a producerii de praf în timpul lucrărilor; pentru evitarea poluării aerului cu praf, pe durata lucrărilor de construcție se va efectua controlul acestora cu apă sau alte mijloace, iar circulația pe drumuri se va face cu viteza redusă;
4. transportul materialelor pulverulente se va face cu autovehicule corespunzătoare, acoperite cu prelate, iar depozitarea acestora se va face în spații special amenajate și se vor acoperi materialele astfel încât să nu fie posibilă antrenarea particulelor fine de către vânt;
5. utilizarea căilor de acces existente și evitarea pe cât posibil a realizării unor noi căi de acces;
6. organizarea de șantier nu va fi amplasată în perimetrul ariei protejate sau în apropierea cursurilor de apă;
7. respectarea cu strictețe a limitelor și suprafețelor destinate organizării de șantier;
8. depozitele de materiale nu se vor amenaja direct pe sol, ci pe platforme, în vederea evitării poluării solului și a apei;
9. colectarea selectivă și depozitarea controlată a deșeurilor conform ordonanței de urgență nr. 92 din 19 august 2021 privind regimul deșeurilor;
10. se vor utiliza materiale și tehnologii moderne, cu performanțe ridicate, ușor de manipulat și aplicat, care nu vor avea influențe negative asupra factorilor de mediu;
11. se interzic schimburile de lubrifianți si reparațiile utilajelor și a mijloacelor de transport utilizate în procesul tehnologic, în perimetrul sitului;
12. în cazul scurgerilor accidentale de produse petroliere se vor aplica imediat substanțe absorbante;
13. titularul proiectului va instrui personalul asupra faptului că sunt interzise: orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;deteriorarea/distrugerea locurilor de reproducere ori de odihnă a speciilor sălbatice, în cazul în care acestea există în perimetrul construcției;degradarea mediului natural sau amenajat, prin depozitări necontrolate de deșeuri de orice fel;
14. respectarea prevederilor art. 33 din *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările și completările ulterioare*.
15. la finalizarea etapei de execuție, suprafațele sitului*ROSCI0322 Muntele Șes*, afectate vor fi aduse la o stare cât mai apropiată față de cea inițială, utilizând metode de refacere neinvazive asupra habitatelor și speciilor vegetale.

    Motivele care au stat la baza deciziei de emitere a avizului favorabil cu condiţii sunt următoarele:

I.implementarea proiectului nu va avea un impact negativ asupra obiectivelor de conservare din situl Natura 2000 ***ROSCI0322 Muntele Șes***, dacă vor fi respectate măsurile de limitare a impactului asupra mediului prevăzute în Memoriul de prezentare privind proiectul și în prezentul aviz.

II modernizarea drumului comunal, aflat în prezent într-o stare degradată, va determina îmbunătățirea traficului, a calității vieții și a gradului de confort al locuitorilor de pe raza Comunei Plopiș.

**Caracteristicile proiectului şi/sau condiţiile de realizare a proiectului**:

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu si înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum și pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele si legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor si depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri si, în cazul în care aceasta nu poate fi evitată, valorificarea lor, iar în caz de imposibilitate tehnică si economică, luarea măsurilor pentru neutralizarea si eliminarea acestora, evitându-se sau reducându-se impactul asupra mediului.
* Prevenirea accidentelor si limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe si preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă si controlată a deșeurilor pe categorii, valorificarea celor reciclabile si eliminarea celor nerecuperabile prin firme specializate si autorizate, conform prevederilor OUG nr. 92/2021, privind regimul deșeurilor.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului si înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice si private asupra mediului*: (3) La finalizarea proiectelor publice si private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează si face parte integrantă din procesul-verbal de recepţie la terminarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat si care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările si completările ulterioare.

    Se poate adresa instanţei de contencios administrativ competente si orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice si private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice si private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită si trebuie să fie echitabilă, rapidă si corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice si private asupra mediuluisi ale Legii contenciosului administrativ nr. 554/2004, cu modificările si completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella BALINT Responsabil biodiversitate,

 cons. Radu Hideg

Întocmit,

ing. Anca Horotan